Document ID: 32002R2344

Komisijas Regula (EK) Nr. 2344/2002
(2002. gada 18. decembris),
ar ko groza I, III, V un VII pielikumu Padomes Regulai (EEK) Nr. 3030/93 par kopīgiem noteikumiem dažu tekstilizstrādājumu ievešanai no trešām valstīm
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 12. oktobra Regulu (EEK) Nr. 3030/93 par kopīgiem noteikumiem dažu tekstilizstrādājumu ievešanai no trešām valstīm [1], kurā jaunākie grozījumi izdarīti ar Komisijas Regulu (EK) Nr. 797/2002 [2], un jo īpaši tās 19. pantu,
tā kā:
(1) Ņemot vērā jaunākās izmaiņas, ir jāpapildina kopīgie noteikumi tekstilizstrādājumu ievešanai no trešām valstīm.
(2) Padome ar 2002. gada 5. novembra Lēmumu 2002/877/EK [3] Eiropas Kopienas vārdā ir apstiprinājusi Eiropas Kopienas un Brazīlijas Republikas nolīguma parakstīšanu saprašanās memoranda veidā par tirgus pieejamības režīmu tekstilizstrādājumiem un apģērbiem, kā arī atļauj tā pagaidu piemērošanu.
(3) Komisija ar Regulu (EK) Nr. 475/2002 [4] ir nolēmusi apturēt divkāršās pārbaudes režīma piemērošanu konkrētiem tekstilizstrādājumiem, kuru izcelsme ir Ukrainā.
(4) Pārskatot Harmonizētās sistēmas nomenklatūru, kas iekļauta Pasaules Muitas organizācijas konvencijas pielikumā, grozīja dažus kombinētās nomenklatūras kodus. Šīs izmaiņas skar arī dažus kodus Regulas (EEK) Nr. 3030/93 I pielikumā.
(5) Skaidrības labad pilnībā jāaizstāj daži Regulas (EEK) Nr. 3030/93 pielikumi.
(6) Tādēļ Regula (EEK) Nr. 3030/93 ir attiecīgi jāgroza.
(7) Lai nodrošinātu Kopienas starptautisko saistību izpildi, šajā regulā paredzētie pasākumi ir jāpiemēro no 2003. gada 1. janvāra.
(8) Šajā regulā paredzētie pasākumi ir saskaņā ar Tekstilpreču komitejas atzinumu,
IR PIEŅĒMUSI ŠO REGULU.
1. pants
Regulu (EEK) Nr. 3030/93 groza šādi:
a) Regulas I, V un VII pielikumu aizstāj ar šīs regulas pielikumā dotajiem tekstiem;
b) Regulas III pielikumu groza atbilstoši šīs regulas pielikumam.
2. pants
Šī regula stājas spēkā dienā, kad to publicē Eiropas Kopienu Oficiālajā Vēstnesī.
To piemēro no 2003. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2002. gada 18. decembrī

Labels: 1
3
5